CELEX: 62012CA0320
Language: fi
Date: 2013-06-27 00:00:00
Title: Asia C-320/12: Unionin tuomioistuimen tuomio (viides jaosto) 27.6.2013 (Højesteretin (Tanska) esittämä ennakkoratkaisupyyntö) — Malaysia Dairy Industries Pte. Ltd v. Ankenævnet for Patenter og Varemærker (Jäsenvaltioiden lainsäädännön lﾤhentäminen — Direktiivi 2008/95/EY — 4 artiklan 4 kohdan g alakohta — Tavaramerkit — Tavaramerkin saamis- ja säilyttämisedellytykset — Rekisteröinnin esteet ja mitättömyysperusteet — Hakijan vilpillisen mielen käsite — Hakija tietää ulkomaisen tavaramerkin olemassaolosta)

3.8.2013   
            
            
               FI
            
            
               Euroopan unionin virallinen lehti
            
            
               C 225/36
            
         Unionin tuomioistuimen tuomio (viides jaosto) 27.6.2013 (Højesteretin (Tanska) esittämä ennakkoratkaisupyyntö) — Malaysia Dairy Industries Pte. Ltd v. Ankenævnet for Patenter og Varemærker
   (Asia C-320/12) (1)
   
   (Jäsenvaltioiden lainsäädännön lähentäminen - Direktiivi 2008/95/EY - 4 artiklan 4 kohdan g alakohta - Tavaramerkit - Tavaramerkin saamis- ja säilyttämisedellytykset - Rekisteröinnin esteet ja mitättömyysperusteet - Hakijan vilpillisen mielen käsite - Hakija tietää ulkomaisen tavaramerkin olemassaolosta)
   2013/C 225/62
   Oikeudenkäyntikieli: tanska
   
      Ennakkoratkaisua pyytänyt tuomioistuin
   
   Højesteret
   
      Pääasian asianosaiset
   
   
      Kantaja: Malaysia Dairy Industries Pte. Ltd
   
      Vastaaja: Ankenævnet for Patenter og Varemærker
   
      Oikeudenkäynnin kohde
   
   Ennakkoratkaisupyyntö — Højesteret — Jäsenvaltioiden tavaramerkkilainsäädännön lähentämisestä 22.10.2008 annetun Euroopan parlamentin ja neuvoston direktiivin 2008/95/EY (EUVL L 299, s. 25) 4 artiklan 4 kohdan g alakohdan tulkinta — Tavaramerkin rekisteröinnin esteet ja mitättömyysperusteet — Vipillisen mielen käsite — Hakija, joka on hakemusajankohtana tiennyt tai jonka olisi pitänyt tietää ulkomaisesta tavaramerkistä — Muovisen maitopullon tavaramerkkirekisteröinnin mitättömäksi julistaminen sillä perusteella, että hakija tiesi hakemusajankohtana aikaisemmasta samankaltaisesta tavaramerkistä, jota kilpailijayritys käytti ulkomailla
   
      Tuomiolauselma
   
   
               1)
            
            
               Jäsenvaltioiden tavaramerkkilainsäädännön lähentämisestä 22.10.2008 annetun Euroopan parlamentin ja neuvoston direktiivin 2008/95/EY 4 artiklan 4 kohdan g alakohtaa on tulkittava siten, että kyseisessä säännöksessä tarkoitettu vilpillisen mielen käsite on unionin oikeuden itsenäinen käsite, jota on tulkittava yhtenäisesti Euroopan unionissa.
            
         
               2)
            
            
               Direktiivin 2008/95 4 artiklan 4 kohdan g alakohtaa on tulkittava siten, että kyseisessä säännöksessä tarkoitetun tavaramerkin rekisteröintihakemuksen tekijän vilpillisen mielen olemassaolon osoittamiseksi on otettava huomioon kaikki kyseiseen tapaukseen liittyvät merkitykselliset rekisteröintihakemuksen tekohetkellä olemassa olevat tekijät. Pelkästään se, että kyseisen hakemuksen tekijä tietää tai sen on tiedettävä, että kolmas käyttää hakemuksen tekohetkellä ulkomailla tavaramerkkiä, joka on sekoitettavissa rekisteröitäväksi haettuun tavaramerkkiin, ei riitä osoittamaan kyseisessä säännöksessä tarkoitettua kyseisen hakemuksen tekijän vilpillistä mieltä.
            
         
               3)
            
            
               Direktiivin 2008/95 4 artiklan 4 kohdan g alakohtaa on tulkittava siten, että siinä ei sallita jäsenvaltioiden ottaa käyttöön ulkomaisten tavaramerkkien erityissuojajärjestelmää, joka poikkeaa kyseisessä säännöksessä vahvistetusta järjestelmästä ja perustuu siihen, että tavaramerkin rekisteröintihakemuksen tekijä tiesi tai sen olisi pitänyt tietää ulkomaisesta tavaramerkistä.
            
         
      (1)  EUVL C 258, 25.8.2012.